b'\n_START_ARTICLE_\nMaria Teresa Agnesi Pinottini\n_START_SECTION_\nLiv og virke\n_START_PARAGRAPH_\nAgnesi Pinottini var det tredje barnet til Pietro Agnesi di Monteviglia. Matematikeren Maria Gaetana Agnesi var en eldre s\xc3\xb8ster. Maria Teresas musikktalent ble tidlig \xc3\xa5penbart og hun fikk undervisning av fiolinisten og komponisten Carlo Zuccari. Som cembalist opptr\xc3\xa5dte Pinottini hovedsakelig med verk av Jean-Philippe Rameau._NEWLINE_I 1747 ble Agnesi Pinottinis f\xc3\xb8rste verk, hyrdekantaten Il ristoro d\xe2\x80\x99Arcadia, oppf\xc3\xb8rt ved Teatro Ducale i Milano. Etter farens d\xc3\xb8d i 1752 giftet Maria Teresa seg med Pietro Antonio Pinottini, en beiler faren tidligere hadde avvist. Fra og med n\xc3\xa5 egnet hun nesten all sin tid til musikk, og ved siden av konserter, sonater, fantasier og kammerarier, skrev hun flere operaer, til noen av dem ogs\xc3\xa5 librettoen._NEWLINE_Etter 1771 er det ikke kjent flere verk av Agnesi Pinottini. Hun fikk finansielle problemer og m\xc3\xa5tte be sin s\xc3\xb8ster om hjelp. Ektemannen d\xc3\xb8de i 1793 og to \xc3\xa5r etter d\xc3\xb8de hun selv.'